《和陶丙辰岁八月中于下噀田舍穫》
宋代·吴芾

渊明事南亩，躬自穫岩隈。虽复竭吾力，却得舒我怀。

所收既不竭，卒岁事可谐。邻家相慰劳，竞持酒与鸡。

留连相酬酢，入夜未能回。回思往岁歉，举目俱堪哀。

忧心今幸释，笑口何妨开。须倾瓦盆尽，须放玉山颓。

已是从吾好，宁忧与世乖。任他田父哂，未足为高栖。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。